stanford-oval/wikipedia huggingface dataset:
Yhdistynyt arabitasavalta
Liittovaltion hajoaminen

Egyptin suurempi vaikutusvalta liittovaltiossa ja egyptiläisten sotilas- ja hallintoasiantuntijoiden ylimielinen asenne syyrialaisia kohtaan herättivät närää Syyrian sotilaallisessa, poliittisessa ja hallinnollisessa eliitissä. Lisäksi Damaskoksen liikemiehet eivät olleetkaan päässeet mukaan Egyptin markkinoille, kuten olivat toivoneet. Syyrian poliittiset johtajat, jotka olivat pakotettuja asumaan Kairossa, katsoivat, että heidät oli eristetty vallankäytöstä. Syyrialaisia siis alkoi ärsyttää erittäin paljon Egyptin ylivalta; Yhdistynyt arabitasavalta näytti muodostuvan ainoastaan siitä.
Yhdistynyt arabitasavalta romahti 28. syyskuuta 1961 Syyriassa tapahtuneeseen vallankaappaukseen, jonka taustalla oli liittovaltion hajottamista tavoitellut liike. Maa julistettiin Syyrian arabitasavallaksi ja irtosi näin erilleen Yhdistyneestä arabitasavallasta. Syyria joutui 18 kuukauden ajaksi eri vallankaappausten, mellakoiden ja katuväkivallan kierteeseen, kunnes voitolle pääsi arabisosialistinen Baath-puolue.
Arabisosialistinen Baath-puolue otti maan haltuun vallankaappauksessa 18 kuukauden kriisikierteen jälkeen 8. maaliskuuta 1963. Uuden Baath-hallinnon myötä yritettiin Yhdistynyttä arabitasavaltaa perustaa uudelleen. 17. huhtikuuta 1963 Arabisosialistisen liiton johtama Egypti ja arabisosialistisen Baath-puolueen johtamat Syyria ja Irak kirjoittivat sopimuksen tällä kertaa kolmen valtion muodostamasta panarabialaisesta Yhdistyneestä arabitasavallasta. Uudesta liittovaltiosta oli tarkoitus järjestää kansanäänestys syyskuussa 1963. Pian kuitenkin samasta aatteesta huolimatta puolueet riitaantuivat, eivätkä suunnitelmat ehtineet toteutua käytännön tasolle.
Uudesta Yhdistyneestä arabitasavallasta jäi jäljelle vain lippu, joka oli muuten sama kuin entinen Yhdistyneen arabitasavallan, mutta siihen oli lisätty kolmas islamin tähti symboloimaan Irakia. Tämä kolmitähtinen panarabialainen vaakasuora punavalkomustatrikolori jäi Syyrian arabitasavallan käyttöön vuosiksi 1963–1972 ja Irakin tasavallan käyttöön vuosiksi 1963–1991. Uudesta Yhdistyneestä arabitasavallasta ei siis jäänyt jäljelle kuin Syyrian ja Irakin samanlaiset liput. Lippu jäi pitkäksi aikaa käyttöön Irakin lippuna, joskin sen kolmen tähden keskelle Saddam Hussein lisäsi tekstin "Allah on suuri" vuonna 1991. Se vaihdettiin erilaiseksi vasta vuonna 2008.
Egypti käytti virallisena nimenään Yhdistynyttä arabitasavaltaa aina Nasserin kuolemaan 1971 asti. Samaan vuoteen asti Egypti käytti vuonna 1958 käyttöön otettua Yhdistyneen arabitasavallan kaksitähtistä punavalkomustalippua. Nasserin seuraaja Anwar Sadat vaihtoi nimen ja lipun tehdäkseen pesäeron nasserilaiseen poliittiseen perinteeseen.
Aiheesta muualla

Kuvia tai muita tiedostoja aiheesta Yhdistynyt arabitasavalta Wikimedia Commonsissa
Uuden 1963 perustettavaksi suunnitellun Yhdistyneen arabitasavallan lipuksi tarkoitettu lippu. Oli Syyrian käytössä vuosina 1963–1972 ja Irakin vuosina 1963–1991.
P. V. Oksman

| P>  V. Oksman |
| --- | --- |
 P. V. Oksman vuonna 1911.
Kansanedustaja
 1.2.1911–3.4.1917  
Ryhmä/puolue:  SDP
Vaalipiiri:  Kuopion läntinen
Henkilötiedot
Syntynyt: 19. joulukuuta 1876 Leppävirta
Kuollut: 28. kesäkuuta 1953 (76 vuotta) Kuopio
Ammatti:  sorvari
Pekka Vilho (Ville) Oksman (19. joulukuuta 1876 Leppävirta – 28. kesäkuuta 1953 Kuopio) oli suomalainen poliitikko, joka toimi SDP:n kansanedustajana vuosina 1911–1917.
Elämä

Ville Oksmanin vanhemmat olivat torppari Juho Oksman (s. 1847) ja Aurora Lipponen (1835-1884). Hän työskenteli sorvarina Karttulan Syvänniemessä toimeneella Saastamoisen tehtaalla 1900–1932 ja Kuopiossa vuodesta 1932 lähtien.
Vuonna 1907 Oksman valittiin Pohjois-Savon sosialidemokraattisen piiritoimikunnan jäseneksi. Oksmanista tuli kansanedustaja vuoden 1911 eduskuntavaaleissa, jolloin hän pudotti Aura Kiiskisen. Oksman putosi itse eduskunnasta vuoden 1916 vaaleissa, eikä onnistunut enää uusimaan paikkaansa. Sisällissodan jälkeen joulukuussa 1918 Oksman valittiin Karttulan kunnanvaltuustoon.
Perhe

Ville Oksmanin puoliso oli karttulalainen Amanda Yletyinen (s. 1879), jonka kanssa hän avioitui vuonna 1900.
Toimintaterapeutti

| Toimintaterapeutti (AMK) |
| --- | --- |
 Toimintaterapeutti työskentelee yhdessä alan opiskelijan kanssa
Tyyppi:  Ammatti
Toimiala:  Terveydenhuolto
Koulutus:  Ammattikorkeakoulu
Työpaikka:  Erityiskoulu, Järjestöt, Päiväkoti, Sairaala, Terveyskeskus, Vanhainkoti, Yksityinen terveydenhoito
Lähinimikkeitä:  Apulaisosastonhoitaja, Fysioterapeutti, Lääkäri, Osastonhoitaja, Psykologi, Puheterapeutti, Ravitsemusterapeutti, Sairaanhoitaja
Toimintaterapeutti (AMK) toteuttaa kuntoutusta, joka tunnetaan nimellä toimintaterapia.
Toimintaterapeutiksi opiskellaan ammattikorkeakoulussa. Tutkinnon suorittaminen kestää noin 3,5 vuotta ja tutkinto on laajuudeltaan 210 opintopistettä. Sosiaali- ja terveysalan lupa- ja valvontavirasto Valvira laillistaa opiskelijan suorittaman tutkinnon ja antaa hakemuksesta oikeuden käyttää toimintaterapeutin tutkintonimikettä.
Toimintaterapian avulla yksilöä tuetaan ylläpitämään ja parantamaan toimintakykyään. Toimintaterapeutti näkee ihmisen kokonaisuutena, johon kuuluu fyysinen, psyykkinen, kognitiivinen ja sosiaalinen puoli. Ihmisen toimintakyky koostuu näistä osa-alueista, ja kuntoutuksessa otetaan kaikki huomioon asiakkaan tarpeiden mukaan (eli miksi on tullut toimintaterapiaan). Toimintaterapeutti käyttää työvälineenä nimensä mukaisesti toimintaa. Tämä voi olla lähes mitä tahansa, kunhan se auttaa kohti yhdessä asiakkaan kanssa laadittua tavoitetta. Terapeuttinen toiminta on aina tavoitteellista. Tavoite määräytyy asiakkaan tarpeiden ja kiinnostusten mukaan. Yleisesti käytettyjä toimintoja ovat leikki, erilaiset luovat toiminnot, keittiötoiminnot, erilaiset työtoiminnot, jokapäiväisten taitojen harjoittelu (ADL-toiminnot), puutyöt yms.
Asiakaskunta voi olla minkä ikäistä tahansa, lapsia, nuoria, työikäisiä ja vanhuksia. Työnkuva vaihtelee paljon työpaikan mukaan. Toimintaterapeutin asiakkaina voivat olla esimerkiksi vammautuneet, kehitysvammaiset, neurologia, mielenterveysongelmaiset, oppimisvaikeuksista kärsivät, liikuntaelinsairauksista kärsivät henkilöt jne. Toimintaterapeutti on myös apuvälineasiantuntija; valmistaa henkilökohtaisia ortooseja, tekee kodinmuutostyötarpeen arviointeja, ohjaa apuvälineiden käyttöä ja valitsee niitä asiakkaalle (etenkin pienapuvälineet).
Toimintaterapeutti voi työskennellä esimerkiksi :
sairaalassa
vanhainkodissa
kuntoutuslaitoksessa
mielenterveyslaitoksessa
koulussa
päiväkodissa
lastensuojelulaitoksessa
Monesti toimintaterapeutti on osa moniammatillista työryhmää, johon voi kuulua esimerkiksi fysio- ja puheterapeutti, lääkäri, psykologi. Toimintaterapeutti voi myös työskennellä itsenäisenä ammatinharjoittajana.
Aiheesta muualla

Toimintaterapeuttiliitto
Toimintaterapeutin ammatinkuvaus (Ammattinetti)
Toimintaterapian koulutusohjelma (Opintoluotsi)
Toimintaterapiaryhmä
HaU Hockey Huskit

| HaU Hockey Huskit |
| --- | --- |

Perustettu:  1938
Entiset nimet:  Haapaveden Urheilijat
Kaupunki:   Haapavesi, Suomi
Kotiareena:  Haapaveden jäähalli
Sarjataso:  III-divisioona
Värit:           
Infobox OKVirheellinen NIMI-arvo: 
HaU Hockey Huskit on Haapaveden Urheilijoiden jääkiekkojoukkue, joka pelaa III-divisioonassa.
Kasvatit pääsarjatasolla

Eetu Heikkilä
Juuso Heikkilä
Matti Lamberg
Adalmiina Makkonen
Alisa Makkonen
Jenni Vehkalahti
Jäädytetyt pelinumerot

10 Juha Junno
Aiheesta muualla

Seuran kotisivut
Tampereen stadion

| Tampereen stadion |
| --- | --- |

Rakennuksen tiedot
Sijainti:  Ratinan Rantatie 1, 33100 Tampere
Koordinaatit:  61°29′33″N, 023°45′51″E
Avattu:  1965
Remontoitu:  1995–2004, 2014–2015
Omistaja:  Tampereen kaupunki
Kenttä:  Luonnonnurmi
Arkkitehti:  Timo Penttilä
Katsojakapasiteetti
 Yhteensä: 16 800 Pääkatsomo: 3 533 
Kentän mitat
 105 × 66 metriä 
Lisää rakennusartikkeleitaArkkitehtuurin teemasivulla
Tampereen stadion (myös Ratinan stadion) on Tampereella Ratinan kaupunginosassa sijaitseva yleisurheilu- ja jalkapallostadion, joka avattiin vuonna 1965. Stadionin kapasiteetti on 16 800 katsojaa.
Ratinan stadion on Museoviraston mukaan valtakunnallisesti merkittävä rakennettu kulttuuriympäristö. Se on suojeltu rakennustaiteellisin ja maisemallisin perustein. Stadion on sijoitettu Ratinanniemelle kohtaan, jossa Tammerkoski laskee Pyhäjärveen, ja se muodostaa niemen julkisivun ydinkeskustaan päin. Stadionin rakentaminen liittyi Helsingin olympialaisiin, mutta sen nykyinen asu ja rakenteet on toteutettu Timo Penttilän piirustusten mukaan 1963–1966. Rakenteet ovat Bertel Ekengrenin insinööritaidon näyte.
Historia

Ratinanniemi oli alkuaan korkea hiekkaharju, jota alettiin käyttää hiekanottopaikkana 1900-luvun alussa. Ratinaan oli syntynyt 1920-luvulle tultaessa valtava kuoppa, joka sai asemakaava-arkkitehti Elis Kaalamon kehittelemään ajatusta Ratinan stadionista vuonna 1932. Kaupunginvaltuusto ei kuitenkaan hyväksynyt sen asemakaavaa, mutta päätti rajoittaa hiekanottoa, jotta rakentaminen olisi myöhemmässä vaiheessa mahdollista. Talvella 1936 Ratinaan sijoitettiin kunnallinen luistinrata, joka menestyikin hyvin.
Sodan jälkeen esitettiin uusi suunnitelma urheilukeskuksesta. Ehdotusta puolsi Tampereen Urheilutalosäätiö, mutta kaupunginhallituksen asettama toimikunta totesi, ettei ahtaalle Ratinanniemelle voitu sijoittaa kaikkia suunniteltuja rakennuksia. Sen sijaan kompleksin, joka sisältäisi urheilukentän, pienoisstadionin katsomoineen ja puku- ym. suojineen, sisäradan, koripallohallin, uimahallin sekä jokusen voimistelu- ja voimailusalin, tulisi riittää. Urheilukentän katetulle katsomolle toimikunta asetti vaatimuksen 5 000 istumapaikasta ja  20 000-paikkaisesta avokatsomosta. Se tulisi myös varustaa irrotettavilla istuimilla niin, että jos kaikki katsomotilat käytettäisiin istumatiloina, katsojia mahtuisi kentälle 15 000. Toimikunnan katselmuksen jälkeen käynnistettiin toinen suunnittelukilpailu.
Kaupunginvaltuusto hyväksyi 1951 kilpailun voittaneen Yrjö Lindegrenin suunnitelman. Seuraava vuosi 1952 oli olympiavuosi, ja kisoja silmällä pitäen oli luonnollista, että ensimmäiseksi rakennettaisiin alueen kenttä ja katsomo. Ruoho keskikentälle oli kylvetty jo 1949.
Tilapäiset fasiliteetit eivät täyttäneet suuria vaatimuksia, mutta kentällä kuitenkin pelattiin kaksi karsintasarjan sekä kolme alkusarjan ottelua. Karsintasarjassa paremmuutta mitattiin otteluissa Tanska–Kreikka (7 000 katsojaa) sekä Italia–USA (10 000). Alkusarjan ottelut olivat tasapeliin 5–5 päättynyt maali-ilottelu Jugoslavia–Neuvostoliitto (17 000), pohjoismainen ottelu Ruotsi–Norja (4 200) sekä uusi koetus Jugoslavian ja Neuvostoliiton välillä 22. heinäkuuta, joka päättyi Jugoslavian  voittoon 3–1.
Stadionsuunnitelma uusittiin vuonna 1955 ja uusi kaava todettiin erittäin onnistuneeksi. Katsomon katsottiin olevan rakennusjärjestyksessä kaikkein tärkein. Ilman sitä Tampereelle ei olisi mahdollista saada arvokilpailuja. Sen valmistuminen sai kuitenkin odottaa aina vuoteen 1966 saakka. Kun rakennustöiden aloittamisesta sitten piti päättää vuonna 1960, tuli esiin jälleen uusia kysymyksiä. Näistä suurin koski stadionin sijaintipaikkaa, joka oli alkanut mietityttää. Useat tahot esittivät, ettei stadionia rakennettaisikaan Ratinaan vaan Kaupin urheilupuistoon. Ajatuksen kannattajat perustelivat näkemystään sillä, että Ratina oli liian ahdas paikka, jonne ei mahtuisi pysäköintipaikkoja. Tästä seurasi mittavaa viivytystä ja niin Ratinan stadion valmistui vasta vuonna 1966.
Peruskorjaus ja uudistaminen

Stadionin peruskorjaus valmistui vuonna 2004. Ratinassa järjestettiin yleisurheilun Kalevan kisat 24.–27. heinäkuuta 2008. Kesäkuussa 2012 stadionilla järjestettiin Tanssipidot-tapahtuman pääjuhlakonsertti, Velisinfonia. Joulukuussa 2013 järjestettiin jääkiekon Liigan ulkoilmaottelu, jossa kohtasivat tamperelaisseurat Tappara ja Ilves.
Ratinan nurmella kotiottelunsa pelasi entinen tamperelainen veikkausliigajoukkue Tampere United. Kyseessä oli Veikkausliigan suurin stadion TamUn pelatessa liigassa. Ratinan soveltuvuudesta jalkapallokäyttöön on keskusteltu, koska juoksuratojen takia katsojat ovat varsin kaukana kenttätapahtumista.
Ratinan stadion oli vuosina 2016–2020 yleisurheilun Suomi–Ruotsi-maaottelun Suomen-otteluiden pitopaikkana Helsingin olympiastadionin ollessa peruskorjattavana.
Ominaisuudet

Uusitun stadionin yleisökapasiteetti on 16 800 katsojaa. Stadionilla on kansainväliset vaatimukset täyttävä kenttävalaistus ja moderni tulostaulu. Sen sijaan kentän 1970-luvulta peräisin oleva vastuspohjainen lämmitysjärjestelmä on käyttötarkoitukseensa riittämätön.  Konserttitapahtumissa kenttäalueen ollessa käytössä, stadionille mahtuu 30 000 henkilöä.
Yleisurheilun suorituspaikat ovat vapaasti kaikkien käytettävissä silloin, kun stadionilla ei ole mitään erityistä tapahtumaa.
Ennätykset

Stadionin yleisöennätykset ovat ajalta ennen peruskorjausta, jolloin seisomakatsomot mahdollistivat suuremman kapasiteetin. Suurin Ratinassa vieraillut yleisö on 24 000 henkeä Euroopan cupin ottelussa Ilves–Juventus vuonna 1984. Kotimaisten otteluiden ennätys on    15 000 ottelussa Ilves–KPV vuodelta 1983. Peruskorjauksen jälkeen yleisöennätys on Mestarien liigan 3. karsintakierroksen ottelusta TamU–Rosenborg, 15. elokuuta 2007, jolloin stadion myytiin loppuun eli 16 800 katsojaa (stadionilla ilmoitettu yleisömäärä).
Musiikin puolella Iron Maidenin konsertti stadionilla 19. heinäkuuta 2008 saavutti 30 000 katsojaa ja AC/DC:n konsertti 1. kesäkuuta 2010 jopa yli 32 500 katsojaa.
Tampereen stadionilla on tehty kaksi maailmanennätystä, kumpikin keihäänheitossa. Jorma Kinnunen heitti uudeksi keihäänheiton maailmanennätykseksi 92,70 m 18. kesäkuuta 1969 ja Tiina Lillak 74,76 m 13. kesäkuuta 1983.
Konsertit

Eppu Normaali 14.8.2004
Toto 18.8.2007
Iron Maiden 19.7.2008
Suomi-ilmiö 2008 9.8.2008
Bruce Springsteen 2.6.2009
Bryan Adams 26.5.2010
AC/DC 1.6.2010
Red Hot Chili Peppers 1.8.2012
Bon Jovi 26.5.2013
Nightwish 31.7.2015
Blockfestin päälava 2015–
Eppu Normaali 6.8.2016
Robbie Williams 10.8.2017
Popeda 4.8.2018
Rammstein 9. ja 10.8.2019
Hassisen Kone 31.7.2022
Juha Tapio 6.8.2022
Popeda 2.9.2023
Guns N’ Roses 7.7.2025
Aiheesta muualla

Wikimedia Commonsissa on kuvia tai muita tiedostoja aiheesta .
Tampereen stadionin verkkosivut
Panoraamakuvia Ratinan stadionin katsomosta - Virtuaalinen Tampereen kaupunkiopas: VirtualTampere.com
Panoraamakuvia Ratinan stadionin kentältä – Virtuaalinen Tampereen kaupunkiopas: VirtualTampere.com
Tampereen vastaisen stadionin paikka, Suomen Kuvalehti, 10.12.1932, nro 50, s. 19, Kansalliskirjaston digitaaliset aineistot
Veikkausliigan stadionit
Hietalahden jalkapallostadion
Kuopion keskuskenttä
Kupittaan jalkapallostadion
Lahden stadion
OmaSp Stadion
Oulunkylän jalkapallostadion
Raatin stadion
Tammelan stadion
Tammisaaren keskuskenttä
Tehtaan kenttä
Töölön jalkapallostadion
Wiklöf Holding Arena
Kesäolympialaisten 1952 suorituspaikat
Helsingin olympiastadion 
 Harmaja | Helsingin uimastadion | Helsingin Velodromi | Huopalahden ampumarata | Laakson ratsastusstadion | Liuskasaari | Malmin ampumarata 
 Soutustadion | Messuhalli | Ruskeasuon ratsastushalli | Soutustadion | Talin laukkarata | Tennispalatsi | Töölön pallokenttä | Westendin tennishalli, Espoo 
 Ahveniston maauimala, Hämeenlinna | Kaurialan kenttä, Hämeenlinna | Kotkan urheilukeskus | Kupittaan jalkapallostadion, Turku | Lahden kisapuisto | Ratinan stadion, Tampere
Tampereen stadion sijaitsee Ratinanniemellä.
Stadion vuonna 2021.
Polar Music

| Polar Music |
| --- | --- |

Perustettu:  1963
Perustajat:  Stig Anderson  Bengt Bernhag
Tyylilajit:  Popmusiikki
Sijainti:   Ruotsi
Infobox OKVirheellinen NIMI-arvo: 
Polar Music on ruotsalainen levy-yhtiö. Yhtiön perustivat Stig Anderson ja Bengt Bernhag vuonna 1963. Yksi Polar Musicin tunnetuimmista artisteista oli ABBA-yhtye. Vuosina 1976–1989 yhtiön yhtenä pääosakkaana oli virolaissyntyinen ja sittemmin Viron ulkoministerinä toiminut Jaan Manitski. Nykyisin Polar Music on osa Universal Musicia.
Polar Musicin artistit

ABBA, Alive Feat, Jessie Martins, Lena Andersson, Chana, Crosstalk, Dilba, Emilia, Frida, Agnetha & Linda, Ted Gärdestad, Gemini, Hellacopters, The Infinite Mass, Fredrik Kempe, Lambretta, Maarja, Paulo Mendonca, Mr. Vegas Fea Intense, Emma Nilsdotter, Mats Paulson, Pineforest Crunch, Sam (Musician), Skintrade, Starr Chukki/infinit, Svenne & Lotta, Joey Tempest, Top Notch, Topaz Sound and Anders Widmark.
Aiheesta muualla

Tietoa levy-yhtiöstä (Arkistoitu – Internet Archive) (ruotsiksi)
Kranjska

Kranjska (saks. Krain; ital. Carniola; unk. Krajna) on historiallinen Slovenian osa. Kranjska on jaettu kolmeen pienempään osaan: Gorenjskaan, Notranjskaan ja kiistanalaisempaan Dolenjskaan.
Kransjka oli 1800-luvulla keskeinen paikka Itävallan keisarikunnasta eroa halunneille nationalisteille. Kransjkan aluetta ovat hallinneet monet hallitsijat, kunnes vuonna 1335 Habsburgin suku otti vallan. Alue pysyi muutamia lyhyitä katkoja lukuun ottamatta suvun hallussa vuoteen 1918.
Tanssi (lehti)

| Tanssi |
| --- | --- |
Lehtityyppi:  aikakauslehti
Aihealue:  tanssi
Julkaisija:  Tanssin Tiedotuskeskus
ISSN:  ISSN 0358-8815
Perustettu:  1981
Lakkautettu:  2012
Päätoimittaja:  Minna Tawast
Kotikunta:  Helsinki
Kotimaa:  Suomi
Ilmestymistiheys:  5 kertaa vuodessa
Kieli:  suomi
Tanssi oli suomalainen tanssialan aikakauslehti. Se oli Suomen ainoa alan erikoislehti, joka keskittyi tanssiin taidemuotona. Lehti perustettiin vuonna 1981, ja sitä julkaisi Tanssin Tiedotuskeskus. Vuonna 2012 lehti yhdistyi Teatteri-lehden kanssa ja syntyi uusi Teatteri&Tanssi+Sirkus-lehti.
Tanssi-lehden kohderyhmänä olivat kaikki tanssitaiteesta kiinnostuneet lukijat. Lehti tarkasteli laajimmin suomalaista tanssitaidetta, mutta seurasi myös kansainvälisen tanssin uusia ja historiallisia ilmiöitä. Lehti käsitteli muun muassa tanssialan uutisia, tanssijoita ja muita tanssitaiteen tekijöitä, tanssiesityksiä, tanssitaiteen ilmiöitä ja alan tutkimusta. Oman toimituksen lisäksi lehden kirjoittajina oli tutkijoita, kriitikoita, tanssitaiteilijoita ja opettajia.
Vuonna 2010 lehden päätoimittaja oli Minna Tawast.
Englantilainen keittiö

Englantilaista perusruokaa: fish and chips -annos modernissa pakkauksessa
Englantilainen keittiö on kehittynyt Englannissa omaperäiseksi mutta on samalla ottanut vaikutteita esimerkiksi Ison-Britannian siirtomaiden ruokakulttuureista. Englantilaisen ruokakulttuurin tunnetuimpia ja oleellisia osia ovat englantilainen aamiainen, tee, pubit, fish and chips ja paahtopaisti.
Englantilainen aamiainen

Englantilaisen ruokakulttuurin tärkeä osa on englantilainen aamiainen. Siihen kuuluu etenkin munia keitettyinä, paistettuna tai munakokkelina, paistettua pekonia, paahtoleipää, teetä tai kahvia. Usein tarjotaan myös paistettuja herkkusieniä, paistettuja tomaatteja ja valkeita papuja tomaattikastikkeessa. Kirjailija W. Somerset Maugham sanoikin, että ainoa tapa syödä hyvin Englannissa on valita englantilainen aamiainen kolme kertaa päivässä.
Tee

Tee tuli Englantiin 1600-luvun lopulla, ja se on noussut maan kansallisjuomaksi. Englantilaiset nauttivat teetä aamiaisesta iltaan, ja työpaikoilla on teetauko kello neljältä iltapäivällä. Kello viiden tee on lounaan ja päivällisen välillä nautittava välipala, jolla nautitaan kakkuja, pikkuleipiä ja mansikkahilloa.
Liharuoat

Perinteinen englantilaiseen keittiöön kuuluva liharuoka on paahtopaisti, joka on perinteinen sunnuntailounaan pääruokalaji. Se tarjotaan usein yhdessä Yorkshire puddingin kanssa, joka tehdään jauhoista, maidosta ja munista sekä paistetaan rasvassa. Muita englantilaisia liharuokia ovat lihamureke (beef roll), keitetty naudanrinta porkkanoiden ja mykyjen kanssa (boiled beef and carrots with dumpling), maustettu luukastike (devilled beef bones), häränhäntä- ja luumuhennos (oxtail stew), sianliha- ja omenapiirakka (pork and apple pie), sianlihatahna (potted pork) sekä sianlihamakkarat pannukakkutaikinassa (toad in the hole).
Englantilaiset harrastavat myös paljon metsästystä, ja riistaliha on suosittua. Yleisimpiä riistaeläimiä ovat metsäkana, fasaani, peltopyy, kaniini, kyyhkynen, jänis ja peura. Arvostetuimpia paikallisia makeanveden kaloja ovat lohi ja taimen.
Fish and chips

Fish and chips on uppopaistettua leivitettyä kalaa ja ranskalaisia perunoita. Kalana käytetään koljaa, turskaa, kielikampelaa tai punakampelaa. Annokset maustetaan suolalla ja pippurilla. Fish and chips -annoksia myydään nakkikioskia vastaavissa kojuissa paperipakkauksissa tai ravintoloissa erilaisten juomien kera.
Juustot

Englannin arvostetuin juusto on sinihomejuusto stilton. Eniten maassa tuotetaan kuitenkin kovaa cheddaria. Muita tunnettuja englantilaisia juustoja ovat muun muassa cheshire, leicester ja double gloucester. Juustonvalmistuksen uskotaan saapuneen Englannin Yorkshireen sisterssiläismunkkien mukana vuoden 1066 normannivalloituksen jälkeen.
Marmeladit ja hillot

Englantilaiset nauttivat etenkin paahtoleivän päällä runsaasti erilaisia sitrushedelmistä valmistettavia marmeladeja ja muunlaisia hilloja. Englannissa onkin paljon pensasaitoja, joista saadaan marjahillojen raaka-ainetta. Käytetyimpiä marjoja ovat karhunvatukka, oratuomi, happomarja, selja, orapihlaja, mulperi ja tylppäliuskaorapihlaja.
Olut

Englannissa on runsas valikoima erilaisia oluita, ja Englannin pubikulttuuri on kiinteä osa maan arkipäivää ja maailmankuulu instituutio. Pubeissa on yleensä kaksi huonetta: pystybaari ja ruokailutila. Englannin suosituin olut on vahva bitter; muita paikallisia oluttyyppejä ovat ale-oluet Barley Wine, Bombardier Ale, Brown Ale, Mild, Old Peculier ja Yorkshire Stingo sekä portteri ja stout.
Muita ruokalajeja

Englantilaiseen keittiöön kuuluvat myös piiraat ja vanukkaat, kastikkeet, kuten sinappikastike ja worcesterkastike, pikkelssi, piccalilli, curry ja chutney.
Aiheesta muualla

Kuvia tai muita tiedostoja aiheesta Englantilainen keittiö Wikimedia Commonsissa
Sunnuntainen paahtopaistiateria, jossa paahtopaistin kera Yorkshire pudding, perunoita ja kasviksia.
Lost (6. tuotantokausi)

Yhdysvaltalaisen televisiosarjan Lostin kuudes ja viimeinen tuotantokausi alkoi Yhdysvalloissa, Kanadassa ja Isossa-Britanniassa 2. helmikuuta 2010 ja Suomessa 25. helmikuuta 2010. Sarjan viimeinen jakso esitettiin Yhdysvalloissa 23. toukokuuta 2010 ja Suomessa 10. kesäkuuta 2010. Kausi jatkaa selviytyjien tarinaa sarjan alussa tapahtuneen fiktiivisen lentokoneonnettomuuden jälkeen mysteerisellä saarella keskellä Tyyntämerta. Kausi esittelee uuden tv-kerronnan ulottuvuuden "flash-sideways", joka esittelee mitä olisi tapahtunut jos Lento 815 ei olisi koskaan haaksirikkoutunut.
Kauden kattava DVD- ja Blu-ray -julkaisu ilmestyi Yhdysvalloissa 24. elokuuta 2010 ja Euroopassa 13. syyskuuta 2010 yhdessä sarjan kaikki kaudet kattavan kokoelman kera.